Üritan kodu internetiseerida. Siiani pole õnnestunud. Eelmine  neljapäev ühendati otsad. Proovisin heaga ja proovisin halvaga... ei midagi. Eile käis siis spetsialist kohal. Leidis igasugu huvitavaid asju mida isegi tema polnud näinud. Näiteks inteneti signaal oli nii nõrk, et lasi kontoris istuval tüübil sellest pilti teha. Et tal mälestus jääks. Siis leidis üles majja siseneva telefoni liini otsad. Jälle tegi suured silmad. Nii jämedat kaablit pole paljudel isegi elektri tarbeks. Lõplik diagnoos oli see, et tuleb majas sees kõik juhtmed ära vahetada ... kõik  telefonijuhtmed...    Täna tulin kontorisse. Juba kaugelt hõigati - me ei saa välja helistada ja ei saa väljast tulevaid kõnesid vastu võtta... Nagu ma saaks midagi teha.. heh. Ärge kunagi (või vähemalt lähitulevikus mitte) end või oma firmat siduge sellise telefonioperaatoriga nagu Norby. Imevad vilinal. Kõik telefonikõned imevad ära.    Kerge tõbi ka kallal vist. Sitt tunne on. Äps lohutas, et see pidi ainult ühepäevane tõbi olema. Miski vastav viirus liikuvat ringi. Ehk siis mul on ka homme parem olla.    Kui nüüd veel natuke telefonidest rääkida, siis ostsin eelmisel nädalal endale uue mobiili - Sony Ericsson K700i. Läksin siis tagasi Ericssoni toodete tarbijate hulka. Kummikutehas ei pakkunud mulle sobivat telefoni sobiva hinnaga. Kaalusin ka Nokia 5140 ostmist kuid olin juba kuulnud Pronto kriitikat selle telefoni ebamugavate nuppude kohta. Ja poes tundus kah Ericsson mõnusam olevat...    Noh.. selleks korraks jälle kõik, nägemist.